પ્રખર વિદ્વાન એવા જૈન અવધૂત યોગી(આનંદધનજી જંગલમાં નિજાનંદમાં ભ્રમણ કરતાં હતાં ત્યારે રાજાની એક અણમાનીતી રાણી આનંદધનજીને મળી. તેણે યોગીરાજને રાજા વશ થાય તેવો મંત્ર કે તાવીજ આપવા વિનંતી કરી. નિજાનંદમાં મસ્ત એવા યોગી આનંદધનજીએ કાગળ ઉપર લખ્યું, ‘તેરા પતિ બશ મેં હોવે ઉસમેં આનંદધનકો ક્યા? ઔર ન બશમેં હોવે ઉસમેં આનંદધનકો ક્યા?’ ભોળી રાણીએ એમ માન્યું કે મહાત્માજીએ તાવીજ લખી આપ્યું છે. તેણે તો સોનાના માદળિયાંમાં મૂકી ગળે ધારણ કરી લીધું. એમ કહેવાય છે કે તેનો પતિ તેના વશમાં થયો હતો અને તે ફરીથી માનીતી રાણી બની હતી. અહીં વિશ્વાસની વાત છે.